AlexejDobrolubov/national_council_slovak_2010 huggingface dataset:
48. schôdza NR SR - 15.deň - A. dopoludnia
Dátum: 2021-11-12
Poslanec: Krajčír, Ľuboš (SME RODINA)
Druh vystúpenia: Vystúpenie s faktickou poznámkou

99. Pán kolega Mazurek, ja už som to včera hovoril aj pani Vaľovej, v rýchlosti vám to zopakujem. Každý doktor vám povie, že akonáhle je vírus v populácii, už nikdy sa ho nezbavíme. Na váš nejaký návrh alebo nejaký kľúč, ako z tejto situácie von, sa vás nebudem, lebo to som sa viackrát pýtal, a nikto mi nikdy od vás nedal odpoveď. Ale uvedomte si, naozaj, nie je jediné riešenie byť zaočkovaný, zaočkovaný buď rezistentný, vakcína nezabíja vírus, to je pravda, vakcína nás robí imúnnym. Ale poďme trošku inak k tým rúškam. Už to nemôžem počúvať o tých rúškach od vás. Ja vás vyzývam na jeden taký test. Vezmite si kolegu Krupu, ktorý tu vehementne chodí stále bez rúšok, vezmite si, poďte vy a vezmite si zodpovedného pána Suju, ktorý nosí ten respirátor, a poďme na to COVID oddelenie. A ja som zvedavý po tomto teste, aký bude výsledok. Potom sa môžme o tom baviť, že či majú tieto rúška zmysel. Veď, prekristapána, pred pandémiou, keď tu žiadna nebola, doktori operovali v rúškach, k zubárovi keď ste išli, mal rúško preto, aby sa od vás nenakazil, veď to funguje nejakým spôsobom, nie? Je naozaj, je naozaj veľmi smutné, že zatiaľ čo lekári nasadzujú vlastné životy a bojujú v nemocniciach, vy ich takto urážate a namiesto toho tu len tliachate v tomto parlamente. (Potlesk jedného poslanca.)
50. schôdza NR SR - 1.deň - B. popoludní
Dátum: 2021-11-03
Poslanec: Krajčír, Ľuboš (SME RODINA)
Druh vystúpenia: Vystúpenie s faktickou poznámkou

56. Pán Tomáš, dovoľte, aby som zareagoval na niektoré vaše fakty, ako to nazývate. SMER sľuboval vyplatenie trinásteho dôchodku od roku 2010, SMER nikdy tento svoj sľub nedodržal aj napriek tomu, že v roku 2012 až 2016 vládol absolútne sám. Mohol to bez problémov tým dôchodcom to, čo im nasľuboval kade-tade na bilbordoch pred voľbami, mohol im to splniť. Samozrejme, ako to býva u nich zvykom, iba ich len oklamali a podlo podviedli. Naša vláda napriek najväčšej ekonomickej kríze od 2. svetovej vojny vyplatila v roku 2020 najvyšší trinásty dôchodok v dejinách Slovenska a začali sme vyplácať už trinásty dôchodok aj v tomto roku. Celkovo išlo na trinásty dôchodok o 150 mil. eur viac, ako vláda SMER-u vyplatila dôchodcom v decembri 2019. Dôchodca s priemerným dôchodkom v roku 2020 dostal 2,5-násobne viac ako za vlády SMER-u na konci roka 2019, namiesto 84 eur dostal viac ako 211 euro. Sa bavíme naozaj, že vláda SMER-u tu bola v dobrých časoch. SMER sľuboval vyplatiť 150-tisíc invalidom trinásty dôchodok vo výške 210 eur, naša vláda vyplatila 150-tisíc invalidom trinásty dôchodok vo výške 300 eur. Zaujímavé, naša vláda vyplatila každému z týchto 150-tisíc invalidov o 90 eur, o 90 eur vyšší trinásty dôchodok, ako vôbec SMER sľuboval. Nie že dal, ako sľuboval. SMER sľuboval vyplatiť 18-tisíc sirotám trinásty dôchodok vo výške 138 eur, naša vláda vyplatila týmto 18 tisícom sirotám trinásty dôchodok vo výške 300 eur. Naša vláda vyplatila každej z týchto sirôt o 160... (Prerušenie vystúpenia časomerom.)
50. schôdza NR SR - 1.deň - B. popoludní
Dátum: 2021-11-03
Poslanec: Krajčír, Ľuboš (SME RODINA)
Druh vystúpenia: Vystúpenie s faktickou poznámkou

44. Pán Blaha, vy ste naozaj ten posledný, ktorý by tu mal hovoriť o nejakej politickej zodpovednosti. Zlodejiny cez schránkové firmy bol pojem za vašej vlády. V tomto prípade sa okamžite naozaj konalo, podalo sa trestné oznámenie a vyšetrujú to momentálne orgány činné v trestnom konaní, nikto im v ničom nebráni. Ale poďme sa na to pozrieť, že či ste tu tak poskakoval napríklad v roku 2014, keď poradenská firma Star EU zvíťazila vo všetkých súťažiach, ktorých sa za prvej vlády SMER-u zúčastnila. Bolo to 70 súťaží a 70 víťazných bola táto firma Star EU. Európska únia následne pre zvláštne čerpanie eurofondov pozastavila vyplatenie 400 mil. eur (reakcia z pléna) a dokonca o 135 mil. Slovensko prišlo. V roku 2008 túto firmu podľa viacerých primátorov a starostov, dokonca aj podľa vášho bývalého kolegu zo SMER-u a starostu obce Mikuláša Krajčoviča označil Ján Richter na schôdze starostov a primátorov za firmu, s ktorou treba spolupracovať. Pán Blaha, vtedy ste tu neposkakoval, vtedy ste tu nebil na politickú zodpovednosť. Ostatné prešľapy vášho kolegu, ako je napríklad Čistý deň a podobné chuťovky, snáď nemusím vám tu pripomínať, ale keď bude treba, vám ich veľmi rád pripomeniem a zhrniem. Ďakujem.
48. schôdza NR SR - 1.deň - B. popoludní
Dátum: 2021-10-19
Poslanec: Krajčír, Ľuboš (SME RODINA)
Druh vystúpenia: Vystúpenie s faktickou poznámkou

174. Ďakujem pekne za slovo. Pán kolega, absolútne súhlasím s tvojím prejavom a myslím si, že je veľmi dôležité, aby sme na toto poukázali. To, čo sa udialo, je to absolútne neprípustné a toto nemá naozaj čo robiť či už pri akomkoľvek športe alebo akomkoľvek zhromaždení. Samozrejme, ja chápem energiu plnú mladých fanúšikov, ktorí sú, ale na toto sú iné priestory, na toto sú rôzne telocvične, rôzne kluby, kde si naozaj môžu pomerať svoje sily a nie takýmto spôsobom, kde naozaj spôsobíme medzinárodnú hanbu. Na tom zápase bolo kopec rodín aj s deťmi, ktoré naozaj boli ohrozené a ja som veľmi prekvapený, že naozaj takto moderný štadión v takej dobe, akú máme, s kamerovými systémami, tí chlapci naozaj v tých kuklách, to dnes ich bude veľmi ťažko identifikovať. Ja verím tomu, že naozaj spravia policajný zbor maximálne všetko pre to, aby sme týchto páchateľov identifikovali a patrične ich aj potrestali, lebo myslím si, že niekoho bezvládneho kopať niekde na zemi do hlavy, kade tade, to je absolútne, to nemá nič spoločné ani s nejakou mužnosťou, ani s nejakým meraním síl, to je niečo naozaj absolútne neprípustné a mali by sme to všetci absolútne odsúdiť. Ďakujem.
40. schôdza NR SR - 12.deň - A. dopoludnia
Dátum: 2021-10-06
Poslanec: Krajčír, Ľuboš (SME RODINA)
Druh vystúpenia: Vystúpenie s faktickou poznámkou

153. Ďakujem pekne za slovo. Pani kolegyňa, ja si naozaj viem predstaviť v istých medziach to nejaké partnerské spolužitie. Samozrejme, však máme demokraciu a nech aj títo ľudia majú svoje práva, či už sa dopytovať u lekára na zdravotný stav svojho partnera, alebo spolu mať nejakú partnerskú pôžičku v banke a podobne. Samozrejme, s týmto ja problém žiadny nemám. Aj pri diskusii s mnohými, nemám nejakých známych homosexuálov, tak im nejak stav, ktorý je, neprekáža. Skôr teda naozaj tiež nie sú názoru toho, aby sme tu podporovali, čo sa týka tej rodiny, lebo tam keď prichádzame naozaj k tej téme, keď pozrieme sa, ako to je na západe, tam častokrát však príroda to tak dala, že dieťa spolu nemôžu mať dvaja muži, tak, žiaľbohu, tam si hľadajú potom biologickú matku, ktorá im za peniaze vynosí dieťa. A myslím si, že určite nie je vhodné, aby sme podporovali obchodovanie s deťmi. Za to absolútne nikdy hlasovať nebudem. A také tie reči o tom, že teda, či je lepšie deťom v detskom domove, pozrite sa, dá sa jednoducho štatistikou zohnať, koľko detí je dnes pripravených na adopciu. Dnes tu heterosexuálne páry, matka a otec, majú obrovský problém si adoptovať takéto dieťa, lebo tých detí na tu adopciu veľa nie je. Tak tu zase nezavádzajme, že teda, či je lepšie deťom v detskom domove, alebo v homosexuálnom páre. Lebo to teda nie je pravda, ak sa tam bavíme o nejakom dieťati, je to čisto iba podpora obchodovania s deťmi, to znamená, že si nájdu biologickú matku, ktorej zaplatia, a vynosí im to dieťa. A to si myslím, že teda správne nie je. Rešpektujme v tomto prírodu. Ďakujem.
40. schôdza NR SR - 11.deň - B. popoludní
Dátum: 2021-10-05
Poslanec: Krajčír, Ľuboš (SME RODINA)
Druh vystúpenia: Vystúpenie s faktickou poznámkou

110. Ďakujem pekne za slovo. Pán kolega, v niečom s vami určite budem súhlasiť a to akurát do toho momentu, že bavme sa o tom, áno, ľudia v nedeľu, tí, čo väčšina z nich chodí do práce, chodí preto, aby uživila svoje rodiny. Momentálne nastavený alebo predložený návrh kolegov z tohto, v tomto momente naozaj vnímam iba populisticky. My spravme všetko pre to, alebo trošku inak sa na to nejakým spôsobom pozrime, ako my zvýšime tú životnú úroveň na Slovensku tým ľuďom tak, aby tú nedeľu mohli stráviť doma, aby naozaj mohli byť s rodinami, tak ako to vidíme aj v susednom Rakúsku, kde naozaj v tých reťazcoch tá predavačka zarobí dvakrát toľko ako u nás. A tiež som neni názoru, to ste asi vy v SaS-ke, že tých ľudí tu treba absolútne upracova... upracovať. Tu treba ťahať veľké reťazce, ktorí tým ľuďom naozaj dajú absolútnu almužnu, a potom cez víkend sa tu ideme tváriť, že im teda zvýšime o trošku viacej peňazí. Toto nie je správne riešenie. Zamyslime sa nad tým, ako budeme zvyšovať životnú úroveň, aby tí ľudia nemuseli v nedeľu chodiť do práce a vedeli ju stráviť so svojimi rodinami. Ďakujem.
40. schôdza NR SR - 10.deň - A. dopoludnia
Dátum: 2021-10-01
Poslanec: Krajčír, Ľuboš (SME RODINA)
Druh vystúpenia: Vystúpenie s faktickou poznámkou

103. Ďakujem pekne za slovo. Škoda, že tu kolega nesedí, lebo teda budem to hovoriť možno nejako do tej strany a predstavovať si ho tam. Pán Blaha, vy sa tvárite, ako keby nástupom Daniela Lipšica na pozíciu špeciálneho prokurátora sa tu absolútne špeciálna prokuratúra, z nej stala nejaká mafiánska posluhovačka. Ale uvedomte si, že toto je správa špeciálneho prokurátora o činnosti Úradu špeciálnej prokuratúry a poznatky Úradu špeciálnej prokuratúry o stave zákonnosti za rok 2020. To bolo za vášho špeciálneho prokurátora, ktorého teda je prezývka 61:0. Takže vy tu niečo kritizujete, ale ja si myslím, že nemáte ani odbornosť na to, aby ste vôbec pochopili, čo tu dnes prerokovávame. Naozaj, vy ste sa absolútne nedržal témy a vaše vystúpenie nebolo odborné, ale odporné. Naozaj mňa mrzí, že bývalý váš kolega z poslaneckých lavíc, asi teda ste mali nejakým spôsobom medzi sebou nejako rušno, ale toto boli iba osobné útoky, tuto nič odborné z vašich úst nebolo počuť. Zvláštne naozaj, že v minulom volebnom období ste tu nebúchal do rečníckeho pultu, nedomáhal sa spravodlivosti, vám bolo úplne ukradnuté, tí ľudia ako tu trpeli kvôli vám. Ja sa naozaj, žiaľbohu, budem musieť vyjadriť, že ste jeden luhár a jeden šašo.
90. schôdza NR SR - 5.deň - A. dopoludnia
Dátum: 2023-05-09
Poslanec: Kozelová, Monika (-)
Druh vystúpenia: Vystúpenie s faktickou poznámkou

42. No, na rozdiel od pána poslanca Jarjabka ja si nemyslím, že poďme sa baviť o štátnej televízii, bavme sa o verejnoprávnej televízii, lebo akonáhle budeme zase závislí a zavesení na trakoch, trakoch štátu, tak, tak to tiež nebude okej. Treba si uvedomiť, že kultúra a kreatívny priemysel vyrába 2 % HDP do štátneho rozpočtu, to je štát... to je rozpočet ministerstva obrany na celý rok, áno? Čiže v podstate z kultúry a z kreatívneho priemyslu len vraciame tam, kam to, kam to patrí a kam to má ísť. Takže ja by som bola rada, keby si to naozaj všetci uvedomili. Jozef, ďakujem za, za tvoju, tvoju poznámku. Naozaj potrebujeme, potrebujeme technicky vyzbrojiť tú telku, máme športový kanál a všetky prenosáky na všetky športy si požičiavame, to má, akú logiku to má? Čiže to je o tom. A hovorila som aj o iných, iných programoch, hovorila som aj o tých, o tých vzdelávacích programoch, ktoré mi naozaj chýbajú, hovorila som o detských programoch. Mohla by som rozvíjať ten program ešte do aleluja, ale nemyslím si, že to má logiku. A zároveň chcem ešte povedať, že súhlasím s pani ministerkou, že podpora Milanovho Vetrákovho návrhu by mala opodstatnenie, mala by logiku. Takže toľko len k Slovenskej televízii a k Slovenskému rozhlasu, čiže dokopy RTVS. Ďakujem.
90. schôdza NR SR - 5.deň - A. dopoludnia
Dátum: 2023-05-09
Poslanec: Kozelová, Monika (-)
Druh vystúpenia: Vystúpenie s faktickou poznámkou

22. No, ja osobne zase pre zmenu, na rozdiel od pani kolegyne Laššákovej mám pochybnosti o výrobe programov vo verejnom záujme, lebo to bolo všetko možné, len nie verejný záujem, skôr súkromný záujem. To je to, čo tam lietalo v zmluve so štátom. Takže v tomto prípade ja naozaj plne podporujem celú, celý ten zákon, ako je. A zároveň musím uznať Michalovi Luciakovi fakt, že presne pomenoval to, že 0,15 je málo. My totižto máme obrovský dlh voči, voči RTVS-ke. Ja to vysvetlím potom v rozprave neskôr, ale plne súhlasím s tým, čo, čo Michal povedal. My tu naozaj chceme, chceme BBC, a pritom tá, ten, ten, tie podmienky sú pomaličky jak v Iráne, takže viem to preto, že odtiaľ pochádzam, pretože to bol dlhoročný môj zamestnávateľ. A tú situáciu, aj tú technickú situáciu poznám. Ale k tomu sa vrátim neskôr, neskôr. Ale chcem povedať, že podporím, Michal, to, čo si povedal a podporím aj to navýšenie. Ďakujem.
90. schôdza NR SR - 3.deň - B. popoludní
Dátum: 2023-05-04
Poslanec: Kozelová, Monika (-)
Druh vystúpenia: Vystúpenie s faktickou poznámkou

140. Ja rozumiem tomu, čo hovoril pán poslanec Habánik, otázka je, že či, dajme tomu, ten hokej, ktorý vás trápi, nie je cez hokejový zväz, pretože asociácia vysokoškolských klubov hrajúcich hokej, teda hokejových tímov, ktoré sa tej ligy účastnia, a to je, myslím, Stümpel, tak podľa, podľa toho, čo ja viem, je súčasťou Slovenského zväzu ľadového hokeja, takže možno, možno týmto smerom sa aj otáčať. Ďakujem.
90. schôdza NR SR - 3.deň - B. popoludní
Dátum: 2023-05-04
Poslanec: Kozelová, Monika (-)
Druh vystúpenia: Vystúpenie s faktickou poznámkou

132. Ďakujem. Chlapci, kto nie iní ako vy, takže ja takisto ako moje predrečníčky, fakt hlboká vďaka za to, že ste sa do toho pustili. Rišo Nemec, hore na balkóne, Karol, pán minister aj všetci ostatní, ktorí sa podieľali, to, čo ja len chcem povedať, Karol sa pustil teraz so mnou do boja o pomoc pre diaľkovú plavkyňu Soňu Rebrovú, ktorá sa chystá preplávať La Manche už druhýkrát, okrem toho ide plávať Oceans Seven. Oceans Seven sú, je niečo ako keď horolezec chce vyliezť na všetky osemtisícovky, ona sa chystá na La Manche, na Molokai, na Catalinu, na Nový Zéland či Suezský prieplav. To je mimoriadny výkon, ešte vzhľadom na to, že ide o ženu. Toto sú ale športové výkony, ktoré sa robia mimo športové zväzy, ale tie výsledky aj vo vzťahu k reprezentácii a k tomu, ako to bude rezonovať vo svete, je pre Slovensko, sú pre Slovensko ďalekosiahle. Bola by som rada a budem rada, ak dostanem odpoveď, či my budeme, alebo môžeme myslieť aj na takýchto tzv. extrémnych športovcov, ktorí ale budú reprezentovať tú krajinu naozaj ďalekosiahlo. Ďakujem.
90. schôdza NR SR - 3.deň - B. popoludní
Dátum: 2023-05-04
Poslanec: Kozelová, Monika (-)
Druh vystúpenia: Vystúpenie s faktickou poznámkou

72. No toto, ako povedal pán kolega Dostál, Brežnev bol ruskej národnosti a popravde, len jednou vetou, ja si neviem predstaviť Rusa, ktorý by sa nechal ovládať Ukrajincom. Ako toto si fakt neviem predstaviť. Takže aj v tomto ste úplne mimo, pán poslanec.
90. schôdza NR SR - 3.deň - A. dopoludnia
Dátum: 2023-05-04
Poslanec: Kozelová, Monika (-)
Druh vystúpenia: Vystúpenie s faktickou poznámkou

12. Pán minister, ja ďakujem za to, čo ste povedali, lebo ja naozaj som z Bratislavy a tu sa boríme neustále s tým, že niekto rozhoduje za nás. Niekto rozhoduje za občanov. Pozrime sa už len na samotný hrad, na likvidáciu keltských pamiatok, pozrime sa na vily tuto na Palisádach, ktoré nám padajú jedna za druhou napriek tomu, že všetky sú, všetky sú pamiatkovo chránené. Nie je predsa normálne, aby občan nemohol rozhodovať o tom, či mu bude stáť čistička vody za barákom alebo vo dvore, alebo, alebo nebude. To skutočne nie je, nie je možné. Bojujeme tu s tým už, už niekoľko mesiacov, s takýmito problémami, myslím si, že je čas, aby sme naozaj povedali, že, že, že tu sú občania, že tu platia dane, že tie podielové dane a všetko to, čo sa robí tam, kde bývajú, že to je ich a mali by o tom rozhodovať oni sami. V tomto prípade naozaj nie je v poriadku ani to, aby, aby niekto rozhodoval o tom, či zlikviduje kus prírody, nezlikviduje kus prírody. Bratislava je toho úplne jasným dôkazom, tu sa stavia hlava-nehlava na, na, na posledných lúkach, na, na poslednej zeleni, ktorú tu vôbec máme. Ja to vidím, pretože bývam blízko autobusovej stanice, ktorá mala byť autobusovou stanicou, napokon vidíme, že to je obytný barák s kanceláriami a veľký obchodný dom. A že to nie je tá autobusová stanica, o ktorej sme si tu všetci mysleli, že bude tá najlepšia a najkrajšia na celom Slovensku. Proste autobusy majú problém vychádzať a vchádzať, pretože im vyčlenili jeden suterén. Takže asi tak, toľko za mňa.
90. schôdza NR SR - 2.deň - B. popoludní
Dátum: 2023-05-03
Poslanec: Kozelová, Monika (-)
Druh vystúpenia: Vystúpenie s faktickou poznámkou

144. Ja sa ozývam ako normálny, bežný pacient. Nie som žiadne lekárne, nebudem tu strieľať navzájom a tieto prestrelky mi vážne lezú na nervy, pretože platím zdravotné poistenie a chcem svoje ošetrenie. Moja lekárka nemá problém, mám recept na vysoký tlak, mám ho celoročne a každé tri mesiace bez toho, aby som navštívila lekára, si chodím pre svoje lieky do lekárne. Z toho vyplýva, že všetko je len na tých lekároch. A bolo by fajn, keď už sme im schválili tak vysoké platy, aby prestali z ľudí robiť rukojemníkov a aby normálne fungovali tak ako moja lekárka. Čiže toto by bolo ideálne. A to je všetko, čo som k tomu chcela povedať. Ja pacient.
90. schôdza NR SR - 2.deň - B. popoludní
Dátum: 2023-05-03
Poslanec: Kozelová, Monika (-)
Druh vystúpenia: Vystúpenie s faktickou poznámkou

35. Aha, tak už ide. Nemôžem povedať, že by som nesúhlasila s tým, čo ste povedali, pani bývalá ministerka, a je to pravda, že riešiť to iba, iba vyhlásením a riešiť LGBT páry iba vyhlásením je z môjho hľadiska smiešne. Na druhej strane ale musím povedať, že sa o tom bavíme tri roky, aj vy ste boli ministerka a neurobili sme nič za celú tú dobu. Je mi to, je mi to naozaj, naozaj veľmi ľúto. Na druhej strane chápem ten zákon a, ale opakujem aj vám, pán minister, že súhlasím s tým, čo pani poslankyňa Kolíková povedala. Na druhej strane rieši aj kopec iných vecí a v tom to beriem ako pozitívum, pretože to jednoducho bolo potrebné urobiť. Otázne je, že do akej miery, do akej šírky. Ale to je skutočne na diskusiu. Ja nie som právnik, ale vrátim sa aj k tomu, čo povedala pani poslankyňa Hatráková, lebo tam je naozaj potrebné, aby sme urobili obrovský krok dopredu. A čo sa detí týka, aby sme naozaj pouvažovali aj nad tým, že tým zákonným zástupcom skutočne môže byť aj človek, s ktorým to dieťa vyrastá a ktorý nie je nijak biologicky spojený s dieťaťom. Čiže otázka je, či je možné ešte pristúpiť k nejakým pozmeňovákom. Možno tie by nejakú časť vyriešili. Ale opakujem a znova súhlasím s pani poslankyňou Kolíkovou, že je potrebný zákon pre LGBT komunitu. Ďakujem.
88. schôdza NR SR - 12.deň - A. dopoludnia
Dátum: 2023-03-31
Poslanec: Kozelová, Monika (-)
Druh vystúpenia: Vystúpenie s faktickou poznámkou

54. Áno, ja len nadviažem to, čo ste povedali, že treba si uvedomiť, že napríklad prvé, jedno z prvých kúpených médií bola VTV televízia, ktorú si kúpil Pór, tam to začalo a potom to takto pekne pokračovalo. Naozaj ak si uvedomíte, že 90 % médií, ktoré sú, ktoré sú tu, ktoré sú na Slovensku, patria do rúk oligarchov, tak mi je z toho aj celkom dosť špatne, ale tam niekde začala aj bulvarizácia celých médií a tieto, toto prepieranie špinavých ponožiek, kto má koľko frajeriek a kto kam chodí na dovolenky a s kým chodí na dovolenky a či má podprsenku alebo nemá podprsenku, to, bohužiaľ, začalo s tým. To, tam, tam začal niekde aj, aj taký ako keby trochu úpadok, úpadok novinárčiny, ale nie je spôsobený tými naozaj vyštudovanými novinármi, ktorí, a žurnalistami, ktorí by si podľa môjho názoru určite ochranu zaslúžili. To, to, čo sa tu deje, je fakt akože už veľakrát aj na zvracanie. Tu je úplne v pohode vymyslieť si, vymyslieť si správu, vymyslieť si fakt, pustiť ju von a nemať z toho nič. Mne sa to osobne stalo a dokonca správu von pustila TASR bez toho, aby si ju overila a dodnes sa mi nikto neospravedlnil. Až potom na výbore pán riaditeľ, ale to bolo asi po roku. Takže áno, bohužiaľ, asi my budeme musieť žiť s tým, že tu budú na nás kydať špinu a vracať na nás, keďže sme verejné osoby, ja aj rozmýšľam, že či, či to stojí za to, ale aj toto je napríklad vec, ktorú by sme mali zastaviť. Naopak, tých naozaj poctivých, zodpovedných novinárov, ktorí naozaj píšu pravdu, by sme skutočne mali chrániť, a ako to urobiť, nad tým rozmýšľam ja už niekoľko... (Prerušenie vystúpenia časomerom.)
88. schôdza NR SR - 12.deň - A. dopoludnia
Dátum: 2023-03-31
Poslanec: Kozelová, Monika (-)
Druh vystúpenia: Vystúpenie s faktickou poznámkou

48. No ja rozmýšľam nad tým, že prečo my vlastne preberáme takýto zákon, lebo toto je niečo, čo tu malo byť samozrejmosť a to sme nemali riešiť teraz, to sa malo riešiť dávno predtým. Tu si treba uvedomiť jednu vec, že tu už, mám pocit, že už každý druhý je novinár, lebo keď si zoberieme takého Daňa s Vaským, ja rozmýšľam nad tým, čo tí majú sme so žurnalistikou spoločné, to je teda zostavička par exelance. V prvom rade si myslím, že my by sme mali hlavne vedieť, kto je novinár. Žurnalistika sa študuje na vysokej škole. Žurnuje, študuje sa 4 roky a neštuduje sa len tak, ako hovoria bratia Česi z pedále krika, klika, ale preto, že má určité zásady a že z niečoho vychádza. Hlavne vychádza z pravdy, vychádza z poznania a má mať overené zdroje. Áno, s tým súhlasím. Čo sa týka urážok, ja ich dostávam denne v správach asi tak zhruba tri - štyri, 89 % z nich je, má značku REPUBLIKA a ten zbytok SMER. Najkrajšia, najkrajšie meno som dostala sviňa, to je najkrajšie a tie ostatné sú také, že to tu nebudem reprodukovať, vešajú ma, strieľajú ma, zabíjajú ma, chytia si ma a neviem čo všetko možné, lebo tak hovoria médiá. No tak ja rozmýšľam, že neviem, kedy tak médiá hovoria. Na vysokej škole na Katedre žurnalistky sa prednáša aj niečo, čo sa volá novinárska etika, tá sa nám tu stratila. Je to už len preto, že dnes už tu novinára naozaj robí kadekto. Ja ďakujem ešte pánu Bohu za to, že tu funguje taká Jančkárová, že tu funguje Vagovič, že tu funguje Katuška, že tu funguje Marek Biro, Nika Samelová a ešte zopár, zopár naozaj morálne... (Prerušenie vystúpenia časomerom.)
88. schôdza NR SR - 10.deň - B. popoludní
Dátum: 2023-03-29
Poslanec: Kozelová, Monika (-)
Druh vystúpenia: Vystúpenie s faktickou poznámkou

66. Anka, ďakujem, že si doplnila to, čo ja som vlastne predrečnila pred tebou. Možno by sme mali tuto tomu pánovi, ktorý vypadol odtiaľto von, vysvetliť, že síce áno, je pravda, že ani jedna z nás nebola na vojne, napriek tomu na rozdiel od neho vieme, aký je rozdiel medzi Shahidom a Kindžalom, lebo to sme si užili. Možno by mu bolo dobré ukázať appku a možno mu ju aj naištalovať, keď ho zoberieme na ten Donbas, aby to teda dal. Myslím, že správne si poznamenala, že ľudia, ktorí neveria, neveria, že, že, že tú vojnu začalo Rusko a nezačala ju Ukrajina, že by asi mali na tú Ukrajinu ísť. A však my ich vezmeme, myslím, Anka.
88. schôdza NR SR - 10.deň - B. popoludní
Dátum: 2023-03-29
Poslanec: Kozelová, Monika (-)
Druh vystúpenia: Vystúpenie s faktickou poznámkou

56. No, ja som sa rozhodla, že normálne založím CK Donbas a budem vás tam brať po jednom. Možno aj po celých autobusoch. Lebo keď máte tie gule, ako ste mali my, ako sme mali my ženy, tak ja vás tam zoberiem. Nech sa páči, kľudne aj počas náletov. My sme tam boli počas náletov. Skrývali sme sa v krytoch. Vy, pán Kuffa, vy ste normálne že hanba tohto parlamentu. Lebo to, čo ste tu teraz spustili, to je neuveriteľné. Marek, tebe ďakujem veľmi pekne za, za tvoj príspevok. Takisto ďakujem Zitke Pleštinskej. Znova opakujem. Ja rozmýšľam nad tým, že keby sused pána Kuffu napadol pána Kuffu, vošiel mu do baráku, znásilnil mu pred očami ženu, odvliekol mu deti, rozmlátil mu to tam a ešte mu odniesol aj chladničku, aj pračku, ako by sa asi ksichtil. To by ma celkom zaujímalo. No a na záver. To, že my sme tu mali ukrajinské vlajky, pán Kuffa, vás je do toho nič. Vás je to toho nič, lebo vy vidíte len po dvere svojho bytu. Nič viac nevidíte. A ďalšie čo vidíte, sú hlasy vo voľbách. To je všetko, čo vidíte. Vy nabehnete na akúkoľvek vlnu, nech je to čokoľvek, len zastrašiť ľudí a strašiť ich a strašiť ich a strašiť ich do nekonečna. Vy ich strašíte už všetkým, fakt, prisámbohu. Vyzeráte ako Gargamel. To bolo tiež strašilo. To je, to je, to je neuveriteľné. Ja som sa tu ešte takto nenaštvala, až teraz. Ale radšej skončím, lebo to by nedopadlo dobre.